Работата му в консулските съдилища го кара да постъпи на работа в Министерството на външните работи на Гърция. През юли 1905 година като първи консул, заема поста в Одринското консулство. Ръководи консулството в разгара на гръцко-българския сблъсък в Македония и Тракия и се опитва да стабилизира положението на елинизма в региона и да подкопае позициите на българщината - насърчава развитието на гръцкото учебно дело и на гръцкия бизнес. Димарас предлага отваряне на гръцки банков клон в Одрин - предложение, което е подкрепено от Министерството на външните работи. Препоръчва да се изпратят още агенти в района, за да се ппотивопоставят на българското движение.